b'\n_START_ARTICLE_\nBalkanski pakt\n_START_PARAGRAPH_\nBalkanski pakt (tudi balkanska antanta) je bil voja\xc5\xa1ko-politi\xc4\x8dna zveza, ki so jo sklenile Kraljevina Jugoslavija, Gr\xc4\x8dija, Romunija in Tur\xc4\x8dija. Tekst Balkanskega pakta je bil dogovorjen in parafiran v za\xc4\x8detku februarja v Beogradu, podpisan pa je bil 9. februarja 1934 v Atenah._NEWLINE_Glavni namen pakta je bil zavarovati se pred ozemeljskimi zahtevami Bolgarije in imperialisti\xc4\x8dno politiko Italije. Hkrati so se podpisnice obvezale, da bodo kon\xc4\x8dale medsebojne ozemeljske te\xc5\xbenje, nastale po koncu prve svetovne vojne._NEWLINE_Albanija, Bolgarija, Italija, Mad\xc5\xbearska in Sovjetska zveza so podpisu Balkanskega pakta nasprotovale.'